पाएं अपने शहर की ताज़ा ख़बरें और फ्री ई-पेपरडाउनलोड करें
अब शिक्षकों को तेंदूपत्ता संग्रहण का काम देखना होगा। सारंगढ़ और तमनार में 58 शिक्षकों को इस काम पर लगाया गया है। वन विभाग के अफसरों का कहना है कि इसके लिए शिक्षकों को ट्रेनिंग दी गई है। प्राइमरी और मिडिल स्कूल के टीचर कोरोना मरीजों की कॉन्टैक्ट ट्रेसिंग के साथ ही वैक्सीनेशन का काम कर रहे हैं। अब इसी वर्ग के शिक्षकों को तेंदूपत्ता संग्रहण का काम देखना होगा।
शिक्षक संग्रहण केंद्रों या गोदामों में आने वाले तेंदूपत्ता की निगरानी करेंगे। अच्छी क्वालिटी की तेंदूपत्ता आ रहा है या नहीं इसकी निगरानी अब शिक्षक करेंगे, शिक्षकों के सहयोग के लिए आंगनबाड़ी कार्यकर्ता भी होंगे। शिक्षकों की मॉनिटरिंग रेंजर और फॉरेस्ट एसडीओ करेंगे। जिला वनोपज सहकारी यूनियन के एसडीओ विनोद साहू ने बताया कि वन विभाग के पास इतने कर्मचारी नहीं है कि उनकी ड्यूटी तेंदूपत्ता में लगाई जा सके, नहीं तो मैदानी इलाकों में विभागीय कामकाज प्रभावित होंगे। इसे देखते हुए हम संग्रहण और सुपरविजन के काम के लिए सारंगढ़ और तमनार में शिक्षकों का सहयोग ले रहे हैं। शिक्षकों को पूरी तरह से ट्रेनिंग देने के बाद ही उनको तेंदूपत्ता संग्रहण का दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn